O femeie a fost rănită într-un accident rutier petrecut pe DN1 între Aiud și Turda, în dreptul localității Măhăceni. Aceasta a pierdut controlul mașinii pe care o conducea și a ajuns în afara șoselei.
Potrivit IPJ Alba, marți, 5 martie, în jurul orei 7.00, o femeie de 54 de ani, din municipiul Turda, județul Cluj, în timp ce conducea un autoturism pe DN 1, în dreptul localității Măhăceni a pierdut controlul asupra acestuia și a ieșit de pe carosabil, pe un teren agricol de pe marginea drumului.
În urma accidentului, conducătoarea auto a suferit leziuni corporale ușoare și a fost transportată la spital.
Aceasta a fost testată cu aparatul etilotest, rezultatul fiind negativ.
foto: arhivă
Urmăriți Alba24.ro și pe Google News
Dacă ți-a plăcut articolul: